stanford-oval/wikipedia huggingface dataset:
החברה הימית להובלת פרי
פעילות

כבר מראשית פעילותה השתלבה החברה בשוק ההובלה בקירור, בעיקר בשל היתרונות הטכנולוגיים של ספינותיה. לדוגמה: בזכות מהירותן הגבוהה של אוניות החברה הגיעה התוצרת מהר יותר לשווקים, דבר בעל חשיבות רבה כשעוסקים במוצרים שאורך חיי המדף שלהם מוגבל.
תחילה ניסו המתחרים להיאבק ב"חברה הימית" באמצעות הורדת מחירי ההובלה, אך הדבר לא עלה בידם. בשלב מסוים קיבלה "החברה הימית" הצעה מחברת ספנות ותיקה (חברת "סלן" של תאגיד "סלניה", שהפעילה עשרות אוניות), להיכנס לשיתוף פעולה ארוך טווח, וכך בראשית 1971 נחתם הסכם השיתוף ביניהן. בתוך זמן קצר השתלטו שתי החברות על שוק ההובלה הימית בקירור.
קווי ההפלגה של "החברה הימית" חבקו את העולם כולו. אוניותיה פקדו נמלים באירופה, באמריקה הצפונית, באמריקה הדרומית, באפריקה, באוסטרליה וניו זילנד וביפן. המטען כלל פירות מסוגים שונים אבל גם בשר, בין השאר בזכות יכולת ההובלה בטמפרטורות של 30 מעלות מתחת האפס (כמות הבשר השנתית שהובלה באוניות החברה הגיעה ל-40,000 טון).
אחת הבעיות הקיימת בהובלה בקירור היא שבנמל היעד אין בהכרח סחורה בקירור המיועדת לייצוא. "החברה הימית" ניצלה את הסיפונים המחוזקים והובילה מכוניות ב"דרך חזרה".
פעילות מיוחדת

חלק מההובלות והפעילויות של "החברה הימית" חרגו מהובלה בקירור. ערב מלחמת ששת הימים הובילה אחת מאוניות החברה תותחים נגד מטוסים שצה"ל נזקק להם. חודשים ספורים אחר כך הביאה החברה משלוח של דובונים לחיילי צה"ל, שנתקלו לראשונה בחורף הקר ברמת הגולן.
בראשית שנות ה-70 של המאה ה-20 החליט חיל הים להעביר כמה ספינות טילים מחיפה למפרץ אילת. תעלת סואץ הייתה סגורה והדבר חייב הפלגה ארוכה סביב אפריקה. "החברה הימית" סייעה לחיל הים בתדלוק האוניות במהלך ההפלגה הארוכה (מבצע מוניטין ומבצע בציר ענבים).
במלחמת יום הכיפורים הוקם במשרדי "החברה הימית" מרכז הפעילות של רת"י (הרשות לתובלה ימית בשעת חירום). אוניות החברה (אחת ששהתה בארץ ושתיים ששהו בדרום אמריקה) הופנו לארצות הברית שם הטעינו ציוד צבאי חיוני והובילו אותו ארצה. מהירותן הגבוהה של ספינות החברה וחיזוקי הסיפונים שבוצעו בהן הוכיחו את עצמם.
קריסת החברה

"החברה הימית" צמחה בקצב מהיר, ובנוסף להובלה בקירור נכנסו בעלי החברה (באמצעות חברות-בנות של "החברה הימית") לתחומי פעילות נוספים, ובהם בניית מכליות והובלת נפט. משבר האנרגיה של 1973 גרר זעזועים חריפים במחירי הדלק (שעלו) אך גם במחירי המכליות (שירדו). כתוצאה מכך נקלעה "החברה הימית" לקשיי נזילות חמורים. אוניות החברה, ששימשו ערבות למיזמי הבנייה החדשים, נמכרו, ובשנת 1977 חדלה "החברה הימית" להתקיים.
לקריאה נוספת

אריה דובלין,	החברה הימית להובלת פרי,	'מערכות ים' 98,  אפריל 1970, עמ'	20.
זאב הים (רב חובל). החברה הימית להובלת פרי, בין גלים סוערים, הוצאת חבל ימי לישראל, מאי 1977, עמ' 164-109.
דניאלה רן. מילה ברנר, הוצאת קיבוץ דליה, 2003.
דניאלה רן, בין ספינה לרציף תולדות לשכת הספנות הישראלית 1982-1932, פרדס הוצאה לאור, 2008, עמ' 111, 121-120, 142, 204, 215.
הערות שוליים

מילה ברנר (מימין) ויעקב מרידור על רקע אחת מאוניות "החברה הימית להובלת פרי"
האונייה "גלדיולה"
השקת האונייה "מנגו קור" של "החברה הימית להובלת פרי"
הילה נחשון

| --- | --- |

נחשון מנחה את "רוקדים עם כוכבים", 2010
 לידה:  13 באוקטובר 1980 (בת 43) קריית ביאליק, ישראל 
 מדינה:  ישראל ישראל
 תקופת הפעילות:  מ-2002
 מספר צאצאים:  2 
 קישורים חיצוניים
 פייסבוק:  הילה-נחשון-Hila-Nachshon-136296393100197
 
הילה נחשון (נולדה ב-13 באוקטובר 1980) היא מנחת טלוויזיה, מפיקה, שחקנית ודוגמנית ישראלית.
ביוגרפיה

נחשון נולדה בקריית ביאליק, למשפחה יהודית ממוצא פולני. הוריה הם יוסף נחשון (במקור: יוסף זילברמן) ותמר (לבית רתם). גדלה בקריית חרושת. לה אחות צעירה, ושני אחים צעירים תאומים.
בשנות ה-90 המאוחרות, שירתה בצה"ל, בחיל המשטרה הצבאית.
קריירה

נחשון התפרסמה בתחילה כדוגמנית. אולם בשנת 2003 השתתפה במחזמר המבוסס על הספר "הנסיך הקטן". מאוחר יותר הופיעה בפרסומות ל"מילקי" ובקמפיין של רשת הביגוד הישראלית "תמנון".
בעקבות ההצלחה הרבה לה זכתה, בין השנים 2005–2008 הנחתה את תוכנית חדשות הבידור "Y בעשר" מבית yes, בתחילה לצד מיכאל הנגבי ובהמשך לצד אביעד קיסוס, עד עזיבתה בעונה הרביעית עקב חופשת לידה.
ב-2006 שיחקה גם בעונה השנייה של הדרמה היומית "השיר שלנו" של yes, בתור שירלי האקסית של יריב.
ב-2007 השתתפה בשעשועון הסאטירי "פפראצי" של yes.
בין השנים 2005–2011 הנחתה נחשון את שש העונות הראשונות של תוכנית המציאות "רוקדים עם כוכבים" בערוץ 2 של רשת לצד אבי קושניר.
בשנת 2008 יצרה והגישה נחשון את תוכנית הדוקו-ריאליטי "התחתנתי עם כדורגלן" אשר שודרה בערוץ 2 אצל הזכיינית רשת.
ב-2009 הופיעה ב"ארץ נהדרת" ערוץ 2 של קשת, וגילמה אמא אחרי לידה.
בנוסף ב-2009 כיכבה על השער של מגזין בגדי הים של "בלייזר".
בשנת 2010 הנחתה נחשון את התוכנית הלילית "אחיות לילה" ששודרה ב-HOT3 לצידן של מירי בוהדנה ואילנית לוי. ב-2010 השתתפה כמתמודדת אורחת בשעשועון "שחקו אותה בגדול" בערוץ 2. בשנת 2010 ובשנת 2011 הנחתה את "טקס בחירת מלכת היופי".
מאוקטובר 2011 עד פברואר 2012 הנחתה את תוכנית הטיולים "ארזתם לבד" ששודרה בערוץ 2 אצל הזכיינית רשת וליוותה את העונה השנייה של "המירוץ למיליון". בנוסף ב-2011 התארחה ב"מצב האומה" בערוץ 2 של רשת.
במרץ 2013 יצרה והגישה נחשון בערוץ 2 את הסרטים הדוקומנטריים "האם אופי הוא המצאה של מכוערות?" ו"אהבה עיוורת".
באותה שנה, החלה להגיש לצדו של אקי אבני את תוכנית הבוקר "סדר יום חדש" בערוץ 10. בנוסף ב-2013 שיחקה בתפקיד אורח בתור עצמה בקומדיית המצבים "סברי מרנן" בערוץ 2 של קשת.
ב-2015 שיחקה בתפקיד אורח בתור שלומציון בתחפושת בסדרה הקומית "משפחה שולטת" בערוץ הילדים למנויי yes.
ב-2016 שיחקה בתור חבצלת בסדרה הקומית "שותפים" בהוט קומדי סנטרל. בנוסף ב-2016, הנחתה את תוכנית האירוח "מילון היופי" בערוץ 10.
חיים אישיים

בשנת 2004 נישאה לכדורגלן אסי דומב, ובשנת 2006 הם התגרשו.
לאחר מכן החלה בזוגיות עם הדוגמן יונתן כהן, ולהם בת. ב-2011 השניים נפרדו.
בינואר 2013 נישאה בשנית לאיש העסקים והמסעדן אייל חסיד, ולהם בן משותף. ב-2015 השניים התגרשו.
נחשון מתגוררת בתל אביב.
הערות שוליים

↑  מריאנה בנסון, הטור של הילה נחשון: רק בריאות, באתר הטור של הילה נחשון: רק בריאות, ‏2017-02-16
↑  "די כבר עם סטיגמת הדוגמנית והכדורגלן", באתר ynet, 16 במרץ 2005
↑   זיו יצחקי, למה הילה נחשון וערוץ 2 לא יכולים לדבר איתנו על אופי?, באתר הארץ, 7 במרץ 2013, באתר עכבר העיר, 7 במרץ 2013
| --- | --- |
בקרת זהויות :  NLI: 987011252965205171  VIAF: 853165709964849380002   WorldCat (עם VIAF): 853165709964849380002
היטומי

| --- | --- |
אין תמונה חופשית
 לידה:  26 בינואר 1976 (בת 48) קווסאקי, יפן 
 שם במה:  Hitomi 
 מוקד פעילות:  יפן 
 תקופת הפעילות:  מ-1992 
 מקום לימודים:  אוניברסיטת ניהון 
 סוגה:  ג'יי-פופ, רוק, אלקטרוניקה 
 שפה מועדפת:  יפנית 
 חברת תקליטים:  אווקס טרקס, Love Life Records 
 בן או בת זוג:  מאסאיושי האנדה (11 ביולי 2008–6 בדצמבר 2011) 
 www.hitomilovelife.net
 פרופיל ב-IMDb
 
היטומי (יפנית: ヒトミ, נולדה ב-26 בינואר 1976) היא זמרת יפנית פופולרית, כותבת שירים, בעלת חברת תקליטים ונציגה לזכויות בעלי חיים.
ביוגרפיה > ילדותה ונעוריה

היטומי נולדה כהיטומי פורויה (ביפנית: 古谷仁美) בטויצ'יגי, יפן, אך גדלה בעיר קאוואסקי, קנאגאווה. למרבה האירוניה, היטומי לא הצליחה בניסיונה להתקבל למקהלה בבית ספרה.
דיסקוגרפיה

| שם האלבום | שנת הוצאה |
| --- | --- |
GO TO THE TOP: 1995
by myself: 1996
deja-vu: 1997
thermo plastic: 1999
h: 1999
LOVE LIFE: 2000
huma-rhythm: 2002
SELF POTRAIT: 2002
HTM -TIARTROP FLES-: 2003
TRAVELER: 2004
LOVE CONCENT: 2006
peace: 2007
דיסקוגרפיה > DVD

nine clips
nine clips 2
LIVE TOUR 2001 LOVE LIFE
hitomi LIVE TOUR 2002 huma-rhythm
frozen in time
hitomi live tour 2004 TRAVELER
hitomi 2005 10TH ANNIVERSARY LIVE THANK YOU
hitomi japanese girl collection 2005～LOVE，MUSIC，LOVE FASHION～
hitomi LIVE TOUR 2005 Love Angel
הליוטרופ (מכשיר)

ההליוטרופ של גאוס (משנת 1822).
ההליוטרופ הוא מכשיר איתות העושה שימוש במראה כדי להחזיר אור שמש על פני מרחקים גדולים במטרה לסמן את העמדות של משתתפים בסקר קרקעי. ההליוטרופ הומצא ב-1821 על ידי המתמטיקאי הגרמני קרל פרידריך גאוס. המילה "הליוטרופ" היא הלחם של שתי מילים מיוונית: "הליוס" (helios) שפירושה "שמש" ו"טרופוס" (tropos) שפירושה כיוון או פנייה (כלומר שינוי כיוון). זהו על כן שם הולם למכשיר שמסיט אור שמש (באמצעות החזרה ממראה).
גאוס פיתח את הטכניקה של שימוש בקרני אור שמש מוחזרות כסיגנל במהלך המיפוי של ממלכת הנובר; על בסיס חישובי ניחות של אור השמש באטמוספירה הוא מצא שמראה קטנה בעלת קוטר של לא יותר משניים או שלוש אינץ' תתאים כדי לשקף את דמות השמש למרחק של עשרה מיילים או יותר. אחרי שפיתח את התאוריה האופטית המתאימה ונבנה הדגם הראשון של המכשיר, הצלחת השימוש בהליוטרופ אף עלתה על ציפיותיו; הוא הוכיח את עצמו כשימושי במיוחד והיה בעל בהירות נראית של כוכב מדרגה 1.
בהליוטרופים נעשה שימוש בסקרים גיאודזיים מאז הסקר שהוביל גאוס בגרמניה בשנת 1821 ועד לשנות השמונים המאוחרות של המאה ה-20, במהלכן החליפו מדידות GPS את השימוש בהליוטרופ בסקרים לטווחים ארוכים. סר ג'ורג' איוורסט הכניס לראשונה את השימוש בהליוטרופים במהלך המיפוי הטריגונומטרי הגדול של הודו בשנת 1831, בעוד בסקר גאוגרפי מקביל של חופי ארצות הברית נעשה שימוש בהליוטרופים.
ההליוטרופ של וורדמן (משנת 1866).
מודדים עשו שימוש בהליוטרופ כצורה מיוחדת של נקודת ציון; טכניקה זאת יושמה במהלך טריאנגולציות בגלל המרחקים הגדולים בין תחנות (בדרך כלל 20 מיילים או יותר), שבעטיים מטרות רגילות יהיו בלתי ניתנות להבחנה או בלתי נראות. בהליוטרופים נעשה שימוש לעיתים קרובות כמטרות ציון במרחקים שאף עלו 100 מיילים. בקליפורניה, בשנת 1878, הליוטרופ שהוצב על הר סנט הלנה נצפה מהר שסטה, במרחק של 192 מיילים (309 קילומטר).
השימוש בהליוטרופ היה מוגבל בעיקר לימים בהירים ולבקרים ואחרי הצהריים כאשר השבירה האטמוספירית השפיעה במידה מינימלית על קו הראייה של הצופה. מפעיל ההליוטרופ כונה "הליוטרופר" או "נצנץ" והיה עושה לעיתים קרובות שימוש במראה שנייה כדי לתקשר עם התחנה של המכשיר באמצעות הליוגרפיה. ממציא ההליוגרף, מכשיר דומה המיועד במיוחד לאיתות, קיבל את ההשראה להמצאתו מצפייה בהליוטרופים בסקר שנערך בהודו.
ראו גם

הליוגרף - מכשיר איתות דומה
הערות שוליים

↑  היו לא מעט בעיות טכניות עם הפרקטיקה של השימוש בהליוטרופ, כדוגמת התעקמות קרני האור באטמוספירה.
היטורי

דוגמה של טבלת היטורי לא פתורה (ראה תחתית הדף לפתרון)
היטוֹרי (ביפנית: ひとりにしてくれ - לבד), קיצור של "היטורי ני שיטה קורה"-"עזבו אותי לבד", היא סוג של חידת היגיון שפורסמה על ידי ההוצאה לאור ניקולי ומקורה ביפן. היטורי הופיע לראשונה ב Puzzle Communication Nikoli בגיליון מספר 29 (מרץ 1990).
חוקים

המשחק מתבצע על טבלה של תאים, ובכל תא נמצא מספר. המטרה היא לשלול מספרים על ידי מילוי התאים, כך שהתאים שהושארו לא יכילו מספרים שמופיעים יותר מפעם אחת בכל שורה או טור נתונים.
תאים שמולאו לא יכולים להיות סמוכים במאונך או במאוזן, אף על פי שהם יכולים להיות סמוכים באלכסון. התאים שלא מולאו חייבים כולם להיות מחוברים לרצף תאים אחד, אסור שתאים מלאים "יסגרו" על תא או תאים לא מלאים ויבודדו אותם מהשאר (נגיעה בקדקודי התא איננה נחשבת לצורך הרצף).
שיטות פתרון

לאחר שוודא שתא חייב להיות שחור, אפשר לראות כי כל התאים המאוזנים והמאונכים אליו חייבים להיות לבנים. ישנם שחקנים המקיפים מספרים שחייבים להיות לבנים ומוצאים זאת שימושי לקריאת הטבלה במהלך הפתרון.
אם מספר הוקף ככזה שחייב להיות לבן, כל התאים המכילים מספר זהה והנמצאים באותה שורה או באותו טור חייבים להיות שחורים.
אם תא יפריד אזור לבן משאר רשת התאים הלבנים במקרה שהוא יצבע בשחור, התא חייב להיות לבן.
ברצף של שלושה מספרים זהים וסמוכים, המספר האמצעי מוכרח להיות לבן ושני האחרים חייבים להיות שחורים (אם אחד מהתאים בקצה הרצף היה לבן, היה נוצר מצב של שני תאים שחורים סמוכים - מצב אסור).
ברצף של שני מספרים זהים וסמוכים; אם בהמשך אותה שורה או אותו טור ישנו עוד תא עם אותו מספר, המספר הבודד יהיה שחור (אם הוא היה לבן, היה נוצר מצב של שני תאים שחורים סמוכים - מצב אסור).
כל מספר שמשני צדדיו ההופכיים סמוכים לו שני מספרים זהים, חייב להיות לבן, מפני שאחד משני המספרים הללו חייב להיות שחור, ומצב של שני שחורים סמוכים אינו חוקי.
כאשר ארבעה מספרים זהים נמצאים בריבוע של 2X2, שניים מהם חייבים להיות שחורים ובאלכסון אחד. יש רק שני צירופים אפשריים לכך, ולעיתים ניתן להחליט איזה מהם הוא הנכון על ידי בדיקה האם אלכסון זה יפריד אזור לבן משאר רשת התאים הלבנים במקרה שהוא יצבע בשחור.
כאשר ארבעה מספרים זהים נמצאים בריבוע של 2X2 השוכן באחת מפינות הטבלה, המספר השוכן בפינת הטבלה והמספר שנמצא באלכסון אליו מוכרחים להיות שחורים. האפשרות השנייה תותיר את המספר הפינתי מבודד משאר רשת התאים הלבנים - מצב שאסור על פי החוקים.
ראו גם

סודוקו
קאקורו
רשימת תשבצים של ניקולי
לקריאה נוספת

Puzzle Cyclopedia, Nikoli, 2004. ISBN.
דוגמה לטבלת היטורי פתורה (ראה בחלקו העליון של העמוד את הטבלה הלא פתורה)
המגדל הצפוני (מוסקבה סיטי)

| --- | --- |

 מידע כללי
 סוג:  מגדל
 שימוש:  משרדים
 כתובת:  רחוב טסטובסקאיה 10
 מיקום:  מוסקבה
 מדינה:  רוסיה
 הקמה ובנייה
 תקופת הבנייה:  2005–2007 (כשנתיים)
 תאריך פתיחה רשמי:  2007 
 עלות:  350 מיליון דולר
 מידות
 גובה:  108 (עד גג המבנה) 131,8 (כולל התורן בראשו) מטר
 קומות:  27
 קואורדינטות:  55°45′07″N 37°31′58″E﻿ / ﻿55.751916666667°N 37.532722222222°E﻿ / 55.751916666667; 37.532722222222
 severnaja-bashnya.ru
  (למפת מוסקבה מוגדלת) המגדל הצפוני(למפת מוסקבה רגילה) המגדל הצפוני he
 
המגדל הצפוני (ברוסית: Северная Башня)  הוא בניין בן 27 קומות שנמצא ב"מוסקבה סיטי", מרכז העסקים הבינלאומי של מוסקבה.
המגדל הוקם בשנים 2007-2005. הבנייה בוצעה על ידי חברת הבנייה האוסטרית Strabag SE. זהו הבניין השלישי שהוקם במוסקבה סיטי אחרי מגדל 2000 ומגדל על הגדה.
המגדל מסתיים בעמודי ברזל משמעותיים המשמשים כפונקציה דקורטיבית. לבניין אטריום בן 18 קומות שמגיע לשיאו בכיפה, התורמת לתאורה נוספת של חלל המשרדים.
ה'ק"י

ה'ק"י (5110)  היא שנה עברית  אשר  החלה ביום א' בתשרי, אור ל-14 בספטמבר 1349 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1350. שנה מסוג בשה, איננה מעוברת, ואורכה 355 ימים. זו שנת שמיטה.
אירועים

אנטישמיות בימי המוות השחור:
ט"ז בתשרי – טבח ופרעות ביהודי קרמס שבאוסטריה, והשכונה היהודית נשרפה על יושביה.
כ"ג בכסלו – אנטישמיות בימי המוות השחור: בנירנברג נערכו פרעות בקהילה היהודית. כ-600 יהודים נרצחו, ושאר יהודי העיר גורשו ממנה.
עלייתו לארץ ישראל של רבי יצחק מבילשטיין, עם קבוצה מתלמידי ישיבתו בהיידלברג
נולדו

נולד אברהם אביגדור - פילוסוף ומקובל, רופא ומתרגם, בן יהדות פרובאנס במאה ה-14.
נפטרו

רבי יוסף אבן אלעיש, מחכמי יהדות ספרד, רב באלקלעה ורבו של רבי מנחם בן זרח.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
היטומי שימאטאני

| --- | --- |

 לידה:  4 בספטמבר 1980 (בת 44) קורה, יפן 
 שם לידה:  島谷 瞳 
 מוקד פעילות:  יפן 
 תקופת הפעילות:  מ-1999 
 מקום לימודים:  Shimizugaoka Senior High School 
 סוגה:  מוזיקת פופ 
 שפה מועדפת:  יפנית 
 חברת תקליטים:  אווקס טרקס 
 shimatani.tokyo
 פרופיל ב-IMDb
 
זהו שם יפני; שם המשפחה הוא .
היטומי שימאטאני (ביפנית:島谷 ひとみ, נולדה ב-4 בספטמבר 1980, בקוּרֵה, מחוז הירושימה, יפן) היא זמרת J-Pop פופולרית.
היטומי התחילה את הקריירה שלה כזמרת אנקֵה עם שחרור הסינגל הראשון שלה "אוסקה נו אונה"(大阪の女 אישה מאוסקה) ששוחרר ב-1999, אך לאחר מכן החליטה להיכנס לסגנון הדאנס/פופ.
המוזיקה של היטומי הופיעה גם במשחקי וידאו ובסדרות אנימה.
אלבומי סטודיו

27 ביוני 2001 PAPILLON
12 ביוני 2002 SHANTI
6 באוגוסט 2003 GATE~scena III
1 בספטמבר 2003 Tsuioku+LOVE LETTER
12 באוקטובר 2005 Heart & Symphony
7 במרץ 2007 PRIMA ROSA
אלבומים שונים

27 בנובמבר 2002 Poinsettia ~Amairo Winter Memories~
25 בדצמבר 2003 Delicious! ～The Best of Hitomi Shimatani～
23 בפברואר 2005 crossover
5 בדצמבר 2007 ~Otoko Uta ~cover song collection
סינגלים

[28.07.1999] Osaka no Onna
[27.09.2000] Kaihoku
[07.02.2001] papillon
[20.05.2001] Ichiba ni Ikou
[12.09.2001] Yasashii Kiss no Mitsuke Kata
[30.01.2002] SHANTY
[09.05.2002] Amairo no Kami no Otome
[10.07.2002] Amairo Maxi
[23.10.2002] ...Itsu no Hi ni ka
[26.02.2003] Akai Sabaku no Densetsu
[04.06.2003] Genki wo Dashite
[16.07.2003] Perseus
[06.11.2003] YUME Biyori
[17.03.2004] Viola
[02.06.2004] Jewel of Kiss
[11.08.2004] -!ANGELUS / Z!Z!Z!-Zip!Zap!Zipangu
[26.01.2005] Garnet Moon / Inori
[15.06.2005] ~Mermaid~
[10.08.2005] Falco
[31.08.2005] Mahiru no Tsuki
[15.03.2006] Haru Machibito / Camellia
[21.06.2006] -Destiny -Taiyou no Hana- / Koimizu -tears of love
[15.11.2006] PASIO
[21.02.2007] Dragonfly
[06.06.2007] Neva Eva
[05.09.2007] Shinku / Ai no Uta
[19.03.2008] Nakitai Nara
DVD

[23.10.2002] 8colors Hitomi Shimatani CLIPS+LIVE
[17.03.2004] ~Vibration! ~LIVE&CLIPS
[22.12.2004] HITOMI SHIMATANI CONCERT TOUR 2004 Tsuioku+LOVE LETTER
[15.06.2005] "Special Live "crossover
[15.03.2006] VISUAL WORKS 2004～2006
[15.03.2006] -LIVE DVD Premium Live 2005 -Heart&Symphony&More
[Special Live "crossover II" [03.12.2006
[12.09.2007] -Hitomi Shimatani Live 2007 -PRIMA ROSA
דויד בליאבסקי

דויד סגיטוביץ' בליאבסקי (ברוסית: Давид Сагитович Белявский; נולד ב-23 בפברואר 1992) הוא מתעמל רוסי. האלוף האוליממפי (טוקיו 2020), סגן אלוף אולימפי (ריו דה ז'ניירו 2016), אלוף עולם (שטוטגרט 2019) ו-3 פעמים אלוף אירופה (2014, 2016 ו-2018) בתחרות הקבוצתית. אלוף אירופה (מוסקבה 2013), פעמיים סגן אלוף אירופה (מונפלייה 2015 ובזל 2021) ואלוף המשחקים האירופיים (מינסק 2019) בתחרות קרב רב אישי. זוכה מדליית ארד אולימפית (ריו דה ז'ניירו 2016) בתרגיל מקבילים. זוכה 18 מדליות באליפות אירופה, מהן 7 מדליות זהב.
ביוגרפיה

בליאבסקי נולד בווטקינסק שבאודמורטיה. הוריו נפטרו כשהיה צעיר והוא גדל אצל סבו וסבתו, וגדל בפנימייה. הוא למד באוניברסיטת אוראל הממלכתית. ב-30 באוקטובר 2016 נישא לארוסתו, מריה, בסנטוריני, יוון. בספטמבר 2017 נולדה בתם, אליסיה.
קריירה > 2010

באליפות רוסיה שנערכה במרץ 2010 הוא זכה בשתי מדליות, כסף וארד. מדליית כסף בקפיצות ומדליית ארד במקבילים.
באליפות העולם שנערכה ברוטרדם, הולנד באוקטובר אותה שנה הוא סיים במקום שישי בתחרות הקבוצתית.
קריירה > 2011

באליפות העולם שנערכה בטוקיו, יפן באוקטובר 2011 סיים במקום רביעי בתחרות הקבוצתית (השתתף ב-5 מכשירים) ובמקום שישי בתחרות קרב רב אישי בתוצאה של 89.274 נק'.
קריירה > 2012 > מדליית זהב באליפות רוסיה

באליפות רוסיה שנערכה במרץ 2012 הוא זכה בשתי מדליות, זהב וארד. מדליית זהב במקבילים, ומדליית ארד בקרקע. חודשיים לאחר מכן, באליפות אירופה שנערכה במונפלייה, צרפת במאי אותה שנה הוא זכה במדליית כסף בתחרות הקבוצתית, אחרי בריטניה ולפני רומניה.
באולימפיאדת לונדון (2012) סיים במקום חמישי בתחרות קרב רב אישי בתוצאה של 90.297 נק', במקום שביעי בסוס הסמוכות (14.733 נק') ובמקום שישי בתחרות הקבוצתית.
קריירה > 2013 > אלוף רוסיה

באליפות רוסיה שנערכה בתחילת מרץ 2013 זכה ב-3 מדליות, 2 זהב ו-1 כסף. מדליות זהב, בתחרות קרב רב אישי ובמקבילים ומדליית כסף בקרקע.
קריירה > 2013 > אלוף אירופה

חודש וחצי לאחר מכן, באליפות אירופה שנערכה במוסקבה במאי אותה שנה זכה בשתי מדליות, זהב וארד. מדליית זהב בקרב רב אישי בתוצאה של 89.799 נק', לפני מקס ויטלוק מבריטניה (89.106 נק') ואולג ורניאייב מאוקראינה (88.393 נק'). מדליית ארד במקבילים בתוצאה של 15.533 נקודות, אחרי אולג סטפקו מאוקראינה (15.766 נק') ולוקס פישר משווייץ (15.633 נק'). נוסף לכך, סיים במקום חמישי בקרקע בתוצאה של 14.4 נק'
באוניברסיאדה שנערכה בקאזאן אותה שנה הוא זכה ב-4 מדליות, 1 זהב 1 כסף ו-2 ארד. מדליית זהב בתחרות הקבוצתית, מדליית כסף במקבילים ומדליות ארד בתחרות קרב רב אישי ובקרקע.
כשבוע לפני אליפות העולם שנערכה באנטוורפן, בלגיה באוקטובר אותה שנה הוא נפצע בקרסול. באליפות עצמה סיים במקום 12 בתוצאה של 86.274 נק'.
קריירה > 2014

באליפות רוסיה שנערכה באפריל 2014 הוא זכה ב-5 מדליות, 2 זהב, 2 כסף ו-1 ארד. מדליות זהב בקרב רב אישי בפעם השנייה ברציפות ובמקבילים בפעם השלישית ברציפות. מדליות כסף בסוס סמוכות ובמתח ומדליית ארד בקרקע.
באליפות אירופה שנערכה בסופיה, בולגריה במאי אותה שנה הוא זכה בשתי מדליות, זהב וכסף. מדליית זהב בתחרות הקבוצתית בתוצאה של 267.959 נקודות, לפני האלופה היוצאת בריטניה (265.953 נק') ואוקראינה (262.087 נק'). מדליית כסף במקבילים בתוצאה של 15.566 נק', אחרי אולג ורניאייב (15.966 נק') ולפני האלוף האולימפי אפקה זונדרלנד מהולנד (15.533 נק'). נוסף לכך, הוא סיים במקום שמיני בקרקע בתוצאה של 14.866 נק'.
באליפות העולם שנערכה בנאנינג, סין באוקטובר אותה שנה הוא סיים 3 פעמים במקום חמישי. בתחרות הקבוצתית, לאחר שהתחרה בחמישה מכשירים, בקרב רב אישי בתוצאה של 89.765 נק' ובמתח בתוצאה של 14.733 נק'.
קריירה > 2015

באליפות רוסיה שנערכה בתחילת מרץ 2015 זכה בליאבסקי ב-3 מדליות, 2 זהב ו-1 כסף. מדליות זהב בקרב רב אישי בפעם שלישית ברציפות ובמקבילים בפעם רביעית ברציפות. מדליית כסף בסוס סמוכות.
באליפות אירופה שנערכה במונפלייה, צרפת באפריל אותה שנה הוא זכה בשתי מדליות כסף, בקרב רב אישי, למרות שנפל מסוס סמוכות, בתוצאה של 88.131 נקודות, אחרי אולג ורניאייב (89.582 נק') ולפני דניאל פורביס מבריטניה (87.423 נק') ובקרקע בתוצאה של 15.066 נק', אחרי קריסטיאן תומאס מבריטניה (15.166 נק') ולפני פבלו ברגר משווייץ (14.941 נק').
במשחקים האירופיים שנערכו בבאקו, אזרבייג'ן ביוני אותה שנה הוא זכה ב-3 מדליות, אחת מכל סוג. מדליית זהב בתחרות הקבוצתית. עקב פציעה בשורש כף היד הוא לא התחרה בקרב רב אישי. מדליית כסף במקבילים בתוצאה של 15.700 נק', אחרי אולג סטפקו מאזרבייג'ן (15.733 נק') ולפני מריוס ברבקר מרומניה (15.600 נק'), מדליית ארד בקרקע בתוצאה של 15.000 נק', אחרי ריידרליי ספאטה מספרד (15.333 נק') ופביאן המבוכן מגרמניה (15.100 נק') וסיים במקום רביעי בסוס סמוכות בתוצאה של 13.900 נק'.
באליפות העולם שנערכה בגלאזגו בסוף אוקטובר הוא סיים במקום רביעי בתחרות הקבוצתית ובמקום 11 בקרב רב אישי בתוצאה של 88.031 נק'.
קריירה > 2016

באליפות רוסיה שנערכה בסוף מרץ תחילת אפריל 2016 הוא זכה ב-3 מדליות, אחת מכל סוג. מדליית זהב במקבילים בפעם החמישית ברציפות, מדליית כסף בסוס סמוכות ומדליית ארד בקרב רב אישי. נוסף לכך, סיים פעמיים במקום רביעי בקרקע ובטבעות ובמקום חמישי במתח.
באליפות אירופה שנערכה בברן, שווייץ בסוף מאי אותה שנה הוא זכה ב-4 מדליות, 2 זהב, 1 כסף ו-1 ארד, יותר מכל מתעמל אחר באליפות. מדליות זהב, בתחרות הקבוצתית, לאחר שהתחרה ב-5 מכשירים, בתוצאה של 271.378 נק', לפני בריטניה (268.427 נק') ושווייץ (263.278 נק') ובמקבילים בתוצאה של 16.033 נק', לפני אולג ורניאייב (15.716 נק') ומרסל נגוין מגרמניה (15.566 נק'). מדליית כסף בסוס סמוכות בתוצאה של 15.233 נק', אחרי הארוטיון מרדיניאן מארמניה (15.366 נק') ולפני כריסטיאן באומן משווייץ (14.900 נק') ומדליית ארד במתח בתוצאה של 14.941 נק', אחרי נייל וילסון (15.300 נק') וקריסטיאן תומאס (15.000 נק'), שניהם מבריטניה. נוסף לכך, הוא סיים במקום רביעי בקרקע בתוצאה של 15.200 נק'. בסיום האליפות הוענק לו פרס לונג'ין לאלגנטיות (אנ').
קריירה > 2016 > סגן אלוף אולימפי

באולימפיאדת ריו דה ז'ניירו (2016) זכה בשתי מדליות, כסף וארד. מדליית כסף בתחרות הקבוצתית לאחר שהתחרה ב-5 מכשירים, ביחד עם איוואן סטרטוביץ', דניס אבליאזין, ניקולאי קוקסנקוב וניקיטה נגורני בתוצאה של 271.453 נק' אחרי יפן (274.094 נק') ולפני סין (271.122 נק') ומדליית ארד במקבילים בתוצאה של 15.783 נק', אחרי אולג ורניאייב (16.041 נק') ודאנל לייבה מארצות הברית (15.900 נק'). נוסף לכך, הוא סיים במקום רביעי בקרב רב אישי בתוצאה של 90.498 נק', אחרי קוהיי אוצ'ימורה מיפן (92.365 נק'), אולג ורניאייב (92.266 נק') ומקס ויטלוק (90.641 נק') ובמקום חמישי בסוס סמוכות בתוצאה של 15.400 נק'.
קריירה > 2017

לפני אליפות רוסיה שנערכה בתחילת מרץ 2017 סבל בליאבסקי מאבנים בכליות ולמרות זאת הוא זכה בשתי מדליות זהב, בסוס סמוכות ובמתח וסיים במקום חמישי בקרקע.
באליפות אירופה שנערכה בקלוז'-נאפוקה, רומניה באפריל אותה שנה זכה בשתי מדליות, זהב וארד. מדליית זהב בסוס סמוכות בתוצאה של 15.100 נק', לפני קריסטיאן ברקי מהונגריה (14.900 נק') והארוטיון מרדיניאן (14.833 נק'), מדליית ארד במתח בתוצאה של 14.366 נק', אחרי פבלו ברגר (14.933 נק') ואוליבר הגי (14.500 נק'), שניהם משווייץ וסיים במקום רביעי במקבילים בתוצאה של 15.233 נק'.
קריירה > 2017 > סגן אלוף עולם

באליפות העולם שנערכה במונטריאול, קנדה באוקטובר אותה שנה זכה בשתי מדליות, כסף וארד. מדליית כסף בסוס סמוכות בתוצאה של 15.100 נק', אחרי מקס ויטלוק (15.441 נק') ולפני שיאו רוטנג מסין (15.066 נק'), מדליית ארד במקבילים בתוצאה של 15.266 נק', אחרי ז'ו ג'ינגיואן מסין (15.900 נק') ואולג ורניאייב (15.833 נק'). נוסף לכך, סיים במקום רביעי בקרב רב אישי בתוצאה של 86.315 נק' ובמקום שישי במתח בתוצאה של 13.533 נק'.
קריירה > 2018

באליפות רוסיה שנערכה באפריל 2018 זכה ב-4 מדליות, 1 זהב ו-3 כסף. מדליית זהב בסוס סמוכות, מדליות כסף בקרב רב אישי, טבעות ומתח. נוסף לכך, הוא סיים במקום רביעי בקרקע.
באליפות אירופה שנערכה בגלאזגו באוגוסט אותה שנה הוא זכה ב-2 מדליות, זהב וכסף. מדליית זהב בתחרות הקבוצתית (257.260 נק') לפני בריטניה
(253.362 נק') וצרפת (246.928 נק') ומדליית כסף במקבילים בתוצאה שך 15.166 נק', אחרי חברו לנבחרת ארתור דלאלויאן (15.433 נק') ולפני אוליבר הגי (14.633 נק'). נוסף לכך, הוא סיים במקום רביעי בסוס סמוכות (14.800 נק').
באליפות העולם שנערכה בדוחה, קטר בסוף אוקטובר תחילת נובמבר אותה שנה זכה במדליית כסף בתחרות הקבוצתית בתוצאה של 256.585 נק', אחרי סין (256.634 נק') ולפני יפן (253.744 נק'), וסיים במקום שביעי בסוס סמוכות בציון נמוך במיוחד בתוצאה של 11.833 נק'. בשלב המוקדמות הוא קבע תוצאה של 14.000 נק'. הוא סיים בשלב המוקדמות בקרב רב אישי במקום שמיני בתוצאה של 83.332 נק', אך שלישי מבין המתעמלים של רוסיה ולא עלה לשלב הגמר.
קריירה > 2019

במשחקים האירופיים שנערכו במינסק, בלארוס ביוני 2019 הוא זכה בשתי מדליות זהב, בקרב רב האישי בתוצאה של 85.465 נק', לפני אולג ורניאייב (84.632 נק') וחברו לנבחרת ולדיסלב פוליאשוב (84.464 נק') ובסוס סמוכות בתוצאה של 15.033 נק', לפני אולג ורניאייב (14.900 נק') ואנדריי ליכוביצקי מבלארוס (14.566 נק'). הוא סיים במקום רביעי במקבילים (14.733 נק') ובמקום חמישי במתח (13.466 נק'). נוסף לכך, הוא סיים בשלב המוקדמות במקום שישי בקרקע ושני מרוסיה (14.266 נק') ובמקום שמיני בטבעות, ושני מרוסיה (14.100 נק').